en en hu hu hu hu hu en hu hu hu hu hu hu pt hu hu hu hu hu hu hu hu hu hu hu hu hu hu hu hu hu hu en hu es hu hu hu hu en en en en en en hu hu hu hu en en hu en en hu en sk hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
General Harmony Singers – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2021. január 5.
Ugrás a navigációhoz Ugrás a kereséshez
A Wikimédia Commons tartalmaz General Harmony Singers témájú médiaállományokat.
A szombathelyi General Harmony Singers az acappella (hangszerkíséret nélküli) jazz-vokál stílus magyarországi úttörője, egyúttal későbbi vocal-együttesek inspirátora is. Az együttes stílusának lényege, hogy eredetileg hangszeres zenéket adnak elő kizárólag énekhangon. Repertoárjukban műfaji korlátok nélkül éppúgy megtalálhatók a komolyzenei és Jazz átiratok, mint a könnyűzenei slágerek vagy egzotikus népzenék. Zenei hitvallásuk lényege: „Ha zene, mi elénekeljük!”
Az együttes 1991-ben alakult meg több, akkor Szombathelyen működő, színvonalas kórus tagjaiból. Az együttes kezdetben a „hagyományos” kórusmuzsikával próbálkozott, majd egy véletlen folytán kerültek kapcsolatba a jazz-vokál stílussal. (A holland Exicon nevű kórus Magyarországon „felejtett” néhány jazz-vokál átiratot.) Az együttes tagjait hihetetlen módon lenyűgözte az éneklés effajta könnyedsége és nem egy esetben humora. Kemény munka volt szükséges ahhoz, hogy a nagy létszámú kórusokhoz szokott énekesek szinte minden esetben 7-8-9 szólamú átiratokat szólaltassanak meg kvázi szólistaként, úgy, hogy a hallgatóság számára könnyednek tűnjön. Az együttes tagjai úgy döntöttek, hogy ezt a vokális stílust kívánják folytatni és megismertetni a zenekedvelők minél szélesebb körében.
Mivel 1991-ben Magyarországon nem lehetett beszerezni ilyen stílusú kottákat, az együttes felvette a kapcsolatot a stílus atyjával, Ward Swingle-lel,[1] a világhírű Swingle Singers[2] alapítójával, aki abbéli örömét kifejezve, hogy Kelet-Európában is akad már egy együttes, aki szeretné ezt a stílust népszerűsíteni, megajándékozta a csapatot 33 darab saját átiratával. A General Harmony Singers, miután megtanult egy-egy átiratot, magnókazettán kiküldte New Jersey-be Ward Swingle-nek, aki faxon küldte meg az instrukcióit a darabbal kapcsolatban. Ily módon maga Ward Swingle mentorálta az együttest az USA-ból, majd később Franciaországból. A későbbiek során a General Harmony Singers kapcsolatba került a Swingle Singersszel is, akik átirataikkal szintén segítették az együttes munkáját. A „tanulóéveket” követően a General Harmony Singers tagjai is elkezdtek saját átiratokat készíteni, melyek ma már szép számmal megtalálhatók a repertoárjukban.
A General Harmony Singers-nek elévülhetetlen szerepe van a jazz-vocal stílus magyarországi meghonosításában.
Kisteleki Nemzetközi Szórakoztató Kórus-zenei Fesztivál, 1993: Kiemelt nívódíj (zsűrielnök: Gonda János)
General Harmony Singers No. 1. - Music Of The World Without Instruments (PRECD 9405, PREMC 9405) - 1994.
General Harmony Singers - Christmas Songs (VBP 023) - 1994.
General Harmony Singers No. 3. - Music Of The World Without Instruments (GHCD 9501, GHMK 9501) - 1995.
General Harmony Singers No. 4. - Music Of The World Without Instruments (GHCD 0401) - 2004.
General Harmony Singers No. 5. - Music Of The World Without Instruments (GHCD 0501) - 2010.
General Harmony Singers No. 6. - Music Of The World Without Instruments (GHCD 1901) - 2019.
A General Harmony Singers repertoárja
A General Harmony Singers fellépései
A General Harmony Singers weboldala
A lap eredeti címe: „https://hu.wikipedia.org/w/index.php?title=General_Harmony_Singers&oldid=23420033”
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. január 5., 07:07
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.